[2] 5:6 = யோசு 15:63; நீத 1:21. [3] 5:20 எபிரேயத்தில் 'தகர்க்கும் தலைவர்' என்பது பொருள். அதிகாரம் 6 உடன்படிக்கைப் பேழை எருசலேமுக்குக் கொணரப்படல் (1 குறி 13:1-14; 15:25-16:6, 43) 1 தாவீது அனைத்து இஸ்ரயேலிலும் தேர்ந்தெடுக்கப்பட்ட முப்பதாயிரம் பேரை மீண்டும் ஒன்றுதிரட்டினார். 2 தாவீதும் அவரோடு இருந்த மக்கள் அனைவரும் கடவுளின் பேழையைக் கொண்டுவர பாலை யூதாவுக்குச் சென்றனர். இது கெருபுகளின்மீது வீற்றிருக்கும் படைகளின் ஆண்டவர் பெயரால் அழைக்கப்படுகிறது. [1] 3 குன்றின்மீது இருந்த அபினதாபின் இல்லத்திலிருந்து கடவுளின் பேழையை ஒரு புதிய வண்டியில் வைத்துக் கொண்டு வந்தார்கள். அபினதாபின் புதல்வர்கள் உசாவும் அகியோவும் அப் புது வண்டியை நடத்திவந்தார்கள். [2]